Mindkettő megtalálható bennük. A rizs alapvetően magas keményítőtartalmú élelmiszer, ezért megfelelő az energiapótlásra. Az egész szemű főtt rizs keményítőtartalma és glikémiás indexe attól függ, hogy milyen fajtából, termőterületről, és milyen körülmények között termesztett, és nem attól, hogy barna vagy fehér rizsről van-e szó. (lásd 2. pont) A főtt rizs glikémiás indexe 50-70 közötti. A gyártási technológia során óvatosan és csak kis mértékben törjük a főtt rizsszemeket, hogy a lehető legkevésbé roncsoljuk a bennük lévő hosszú szénhidrátláncokat, ezáltal ne gyorsítsuk fel a felszívódásuk sebességét. Adunk viszont hozzá gyorsabban felszívódó szénhidrátokat is, hogy a gyors energiatermelés is biztosított legyen. A termékeinkben bio rizsszirupot és bio nádmelaszt használunk, melyek a glükóz mellett más élelmi anyagokat is tartalmaznak, mint például nyomelemeket, ásványi anyagokat, ezáltal eltér a felszívódási sebességük és az élettani hatásuk az izolált glükóztól (szőlőcukor), cukorrépa cukortól (szacharóz), nádcukortól (szacharóz), barna cukortól (szacharóz). Ha hűtőbe tesszük az Allrys termékeket, akkor a rizsben lévő keményítő egy része átalakul rezisztens keményítővé, ami lassabb vércukorszint emelkedést, és hosszabb stabilitást tesz lehetővé.